Songen Pipes of Peace

«Pipes of Peace» er ein song skriven av Paul McCartney, som først kom ut på albumet med same namn den 31. oktober 1983. Han vart òg gjeven ut på singel den 5. desember 1983 og låg to veker på toppen av den britiske singellista. Songen gjekk òg til topps på den irske singellista.

Innspeling og utgjeving
Grunnsporet vart spelt inn 10. september 1982 i A.I.R. StudiosPipes of Peace Archive Edition, 2015, medan orkesteret vart spelt inn seinare. 

I USA vart «Pipes of Peace» gjeven ut som B-side, og den britiske B-sida «So Bad» vart gjeven ut som A-sida.  «So Bad» nådde 23. plassen på den amerikanske Billboard Hot 100.
«So Bad» nådde òg 11. plassen på den kanadiske RPM-lista. 

McCartney hadde tidlegare hatt sytten førsteplassar på den britiske singellista som medlem av The Beatles, ein som medlem av Wings («Mull of Kintyre»), og ein med Stevie Wonder («Ebony and Ivory»), men dette var den første og einaste han fekk som soloartist. Han deltok seinare på fem veldedige singlar som nådde toppen av lista: Band Aid (1984), Ferry Aid (1987), Ferry Cross the Mersey (1989), Band Aid 20 (2004) og The Justice Collective (2012). 

Det vart filma ein musikkvideo til songen i Chobham Common i Surrey, som synte den kjende julevåpenkvila i 1914 mellom britiske og tyske soldatar.«When peace broke out». The Guardian. Henta 18. november 2014 Videoen vart regissert av Hugh Symonds med over 100 statistar. 

Kjelder
Denne artikkelen bygger på «Pipes of Peace (song)» frå ,  den 22. mai 2018. 
 oppgav desse kjeldene:

Kategori:Singlar frå 1983
Kategori:Paul McCartney-songar
Kategori:Antikrigssongar
Kategori:Nummer-ein-singlar i Storbritannia
Kategori:Parlophone-singlar
Kategori:Songar produserte av George Martin
Kategori:Songar skrivne av Paul McCartney
Kategori:Songar frå 1983